સુપ્રીમ કોર્ટનું કહેવું છે કે, વ્યક્તિએ હોદ્દાને છોડી દીધા બાદ પબ્લિક ઓફિસ ઇતિહાસ બની જાય છે. સરકારી આવાસોને હંમેશ માટે આપી શકાય નહીં. વર્ષ ૨૦૧૬ના કાયદાને ઉત્તરપ્રદેશને એનજીઓ દ્વારા પડકાર ફેંકવામાં આવ્યો હતો. લોકપ્રહરી નામના એનજીઓ દ્વારા આ અપીલ કરવામાં આવી હતી. ઓગસ્ટ ૨૦૧૬માં આ સંદર્ભમાં નોંધ લેવામાં આવી હતી. સુપ્રીમ કોર્ટના આદેશ બાદ તમામ પૂર્વ મુખ્યમંત્રીઓને લખનૌમાં આપવામાં આવેલા સરકારી બંગલાઓને ખાલી કરવા પડશે. જસ્ટિસ અનિલ આર દવે અને જસ્ટિસ એનવી રમનના તથા આર બાનુમતિની બનેલી બેંચે આ અંગેનો ચુકાદો આપ્યો હતો. રાજ્ય સરકારની એવી દલીલને ફગાવી દેવામાં આવી હતી કે, મોટાભાગના પૂર્વ મુખ્યમંત્રીઓ ઝેડ પ્લસની સુરક્ષા ધરાવે છે જેથી આ આવાસ અપાયા છે. સુપ્રીમ કોર્ટે કહ્યું હતું કે, સુરક્ષા વ્યવસ્થા કેન્દ્ર દ્વારા આપવામાં આવે છે જેથી આવાસ આપવાની બાબત પણ તેની જ જવાબદારી છે.